CELEX: 62017TN0819
Language: et
Date: 2017-12-18 00:00:00
Title: Kohtuasi T-819/17: 18. detsembril 2017 esitatud hagi – Sierra versus EUIPO

26.2.2018   
            
            
               ET
            
            
               Euroopa Liidu Teataja
            
            
               C 72/39
            
         18. detsembril 2017 esitatud hagi – Sierra versus EUIPO
   (Kohtuasi T-819/17)
   (2018/C 072/50)
   Kohtumenetluse keel: hispaania
   
      Pooled
   
   
      Hageja: Mercedes Sierra (Alicante, Hispaania) (esindaja: advokaat E. Fontes Vila)
   
      Kostja: Euroopa Liidu Intellektuaalomandi Amet
   
      Nõuded
   
   Hageja palub Üldkohtul kohustada kostjat kustutama hageja kohta 2016. aasta hindamiste käigus koostatud hindamisaruandest („Appraisal Report“) mis tahes kriitika hageja suhtlusstiili kohta; hageja põhjendab oma nõuet väitega, et tema kohta kirjutatu ei vasta tõele ja et see riivab lisaks isiku põhiõigust väljendada vabalt oma ideid ja seisukohti.
   
      Väited ja peamised argumendid
   
   Käesolev hagi on esitatud EUIPO otsuse peale, mille see amet on võtnud vastu hageja iga-aastase töötulemuste hindamise raames, 2016. aasta hindamiste käigus.
   Hageja palub konkreetselt, et „Appraisal Report“’ist võetaks teatavad hinnangud välja.
   Oma hagi põhjendab hageja väitega, et tal on ametis töötamise raames õigus väljendada vabalt oma seisukohti, ilma et tal tuleks karta, et teda selle eest karistatakse.
   Hageja väidab, et on rikutud tema õigust väljendusvabadusele ja leiab, et põhjendustega, mis sisalduvad otsuses, millega ta jäeti ametnikuks edutamata, ehkki ta oli selle oma pühendumuse ja töö kvaliteedi ning sooritustega välja teeninud, võeti temalt võimalus end kaitsta.